Διαβιβάζεται από την Εισαγγελία του Αρείου Πάγου για το αδίκημα της απιστίας σχετικά με χειρισμούς του υπουργού Εθνικής Άμυνας.Η δικογραφία διαβιβάζεται χωρίς αξιολόγηση στο πλαίσιο της συνταγματικής πρακτικής της "αμελλητί" διαβίβασης.Στη Βουλή διαβιβάζεται από την Εισαγγελία του Αρείου Πάγου η δικογραφία που αφορά την υπόθεση του υπουργού Εθνικής Άμυνας Πάνου Καμμένου σχετικά με την αγοραπωλησία αμυντικού υλικού (300.000 βλήματα τύπου 105 mm) από τα αποθέματα του ελληνικού στρατού.Η δικογραφία η οποία σχηματίστηκε στην Εισαγγελία Διαφθοράς μετά από παραγγελία για έρευνα την οποία έδωσε η Εισαγγελέας του Αρείου Πάγου διαβιβάζεται στη Βουλή με βάση τον νόμο περί ευθύνης υπουργών, προκειμένου να διερευνηθεί το ενδεχόμενο τέλεσης του αδικήματος της απιστίας και σύμφωνα με τη συνταγματικά προβλεπόμενη πρακτική της "αμελητί" διαβίβασης.Σύμφωνα με αυτή την πρακτική, οι εισαγγελικές και οι δικαστικές αρχές είναι υποχρεωμένες να αποστέλλουν στη Βουλή στοιχεία για υπουργό, που περιέρχονται σε γνώση τους στο πλαίσιο έρευνας χωρίς καμία αξιολόγηση.Στη συγκεκριμένη δικογραφία περιλαμβάνονται σύμφωνα με πληροφορίες μία κατάθεση μάρτυρα, ενώ ο μεσάζων της ελεγχόμενης αγοραπωλησίας των βλημάτων στη Σαουδική Αραβία, Βασίλης Παπαδόπουλος, ενώ εκλήθη σε κατάθεση δεν εμφανίστηκε ενώπιον των εισαγγελικών αρχών.

Πηγή: Ιωάννα Μάνδρου